Gallery Wizard
Et lite program som kan automatisere den ellers kjedelige oppgaven med å lage et lekkert galleri til hjemmesiden eller familiealbumet.

Når installasjonen er ferdig, åpnes automatisk et vindu med programmet. Dobbeltklikk på Gallery Wizard for å starte programmet. 

På det første fanekortet skal du velge hvilke bilder du vil ha med i galleriet ditt. Det er enklest hvis du har de bildene du skal bruke liggende i en og samme mappe et sted på harddisken din.

Klikk først på Add Directory. Deretter finner du mappen du skal bruke, og klikker på ok. Bildene står nå i listen til venstre.

På det andre fanekortet, Thumbnail Options, kan du bestemme størrelsen på ikonene i oversikten. Størrelsen 120 x 120 piksler passer de fleste.

På det tredje fanekortet, Output Options, skal du velge hvor du vil legge de små ikonene og html-sidene programmet har laget. Husk å velge en annen destinasjon enn C:. Hvis ikke blir alle filene dine liggende direkte på roten av C-stasjonen, og da er det vanskelig å beholde oversikten.

For å komme ut av programmet, klikker du på krysset i høyre hjørne.